**EYZHN 2012-2013**

**Ανθρωπομετρικές μετρήσεις**

* Το 23,2% των αγοριών και το 23,8% των κοριτσιών αξιολογήθηκαν ως υπέρβαρα.
* Επιπλέον, το 11% και το 9,8% των αγοριών και κοριτσιών, αντιστοίχως, αξιολογήθηκαν ως παχύσαρκα.
* Στα υπέρβαρα παιδιά τα υψηλότερα ποσοστά καταγράφηκαν στα Νησιά του Βόρειου Αιγαίου (25%) και τα χαμηλότερα στη Δυτική Ελλάδα (22%).
* Τα υψηλότερα ποσοστά παχυσαρκίας καταγράφηκαν στα Νησιά του Βόρειου (13%) και Νότιου (12,8%) Αιγαίου και τα χαμηλότερα στη Δυτική Ελλάδα (9,2%).

**Σωματική Δραστηριότητα-Καθιστικές συνήθειες**

* Το 72% των αγοριών είχαν ικανοποιητικό επίπεδο σωματικής δραστηριότητας, ενώ το αντίστοιχο ποσοστό για τα κορίτσια ήταν (60,7%).
* Ποσοστό 26% και 31% των αγοριών και των κοριτσιών, αντιστοίχως, δεν συμμετείχαν σε άλλη αθλητική δραστηριότητα εκτός του σχολείου.
* Το υψηλότερο ποσοστό ικανοποιητικών επιπέδων σωματικής δραστηριότητας εμφάνισαν οι μαθητές της Δυτικής Μακεδονίας.
* Αντιθέτως, το χαμηλότερο ποσοστό καταγράφηκε στα Ιόνια Νησιά.
* Τα αγόρια σε μεγαλύτερο ποσοστό (27,4%) υπερέβαιναν τον επιτρεπτό χρόνο παρακολούθησης τηλεόρασης και βιντεοπαιχνιδιών (2 ώρες), σε σύγκριση με τα κορίτσια (21,6%).

**Διατροφικές συνήθειες**

* Τόσο τα αγόρια όσο και τα κορίτσια είχαν παρόμοια αξιολόγηση ως προς το διατροφικό δείκτη και φάνηκε να απέχουν αρκετά από το ιδανικό μοτίβο της υγιεινής Μεσογειακής Δίαιτας.
* Τα κορίτσια είχαν σε μεγαλύτερο ποσοστό ικανοποιητικές διατροφικές συνήθειες (40,3%), σε σύγκριση με τα αγόρια (37,9%).
* Αν και δεν υπήρχαν σημαντικές διαφοροποιήσεις μεταξύ των περιφερειών της χώρας, φαίνεται ότι στις περιφέρειες της Πελοποννήσου και της Θεσσαλίας τα παιδιά παρουσίαζαν ελαφρώς καλύτερες διατροφικές συνήθειες σε σχέση με τα αντίστοιχα των υπόλοιπων περιοχών της Ελλάδας

\* Αναλυτικότερα αποτελέσματα ανά νομό είναι διαθέσιμα στο : <http://eyzin.minedu.gov.gr/Pages/EyzinProject/ResultsSV.aspx?ArticleID=1#.WCMcb7Mpogo>